હાઈલેન્ડ રીમ અને નેશવિલ બેસિનની પશ્ચિમે મિસિસિપ્પી એમ્બેયમેન્ટ સહિત અખાતીય કિનારાની સમતળ જમીન આવેલી છે. વિસ્તારની દ્રષ્ટિએ અખાતીય કિનારાની સમતળ જમીન એ ટેનેસી પ્રદેશનો મહત્વનો ભૂ-ભાગ છે. તે વિશાળ ભૌગોલિક ભૂ-ભાગનો એક ભાગ છે, જે ગલ્ફ ઓફ મેક્સિકોથી શરૂ થાય છે અને ઉત્તરમાં દક્ષિણ ઈલિનોઈસ સુધી પથરાયેલ છે. ટેનેસીમાં અખાતીય કિનારાની સમતળ જમીન ત્રણ વિભાગમાં વહેંચાયેલી છે તે પૂર્વમાં ટેનેસી નદીથી પશ્વિમમાં મિસિસિપ્પી નદી સુધી વિસ્તરેલ છે. 10 માઈલ્સ(16 કિ.મી.)ની પહોળાઈ ધરાવતો પ્રદેશનો પૂર્વોત્તર ભાગ પહાડી જમીન ધરાવે છે તે ટેનેસી નદીના પશ્વિમ કાંઠે આવેલો છે. આ પાતળી પટ્ટીની પશ્વિમ બાજુએ પહાડો અને ઝરણાઓથી પથરાયેલ બહોળો વિસ્તાર છે જે મેમ્ફીસ સુધી લંબાય છે, આ વિસ્તાર ટેનેસી બોટમ્સ કે બોટમ લેન્ડ કહેવાય છે. મેમ્ફીસમાં ટેનેસી બોટમનો તીક્ષ્ણ કિનારારૂપે અંત આવે છે, જેની બીજી બાજુ મિસિસિપ્પી નદી છે. ટેનેસી બોટમની પશ્વિમ બાજુએ મિસિસિપ્પી મેદાન છે, જેની સમુદ્ર સ્તરથી ઊંચાઈ 300 ફૂટ (90મીટર)થી પણ ઓછી છે. આ નીચાણવાળી જમીન, પૂરગ્રસ્ત મેદાનો અને ભેજવાળી પોચી જમીનને કેટલીક વાર ડેલ્ટા પ્રદેશ પણ કહેવામાં આવે છે.

ટેનેસીનો પશ્વિમનો મોટાભાગનો વિસ્તાર 1818ના ચિકાસૌ સેશન સુધી પ્રાદેશિક જમીન રહી જ્યારે ચિકાસૌએ ટેનેસી નદી અને મિસિસિપ્પી નદી વચ્ચેની જમીન ખાલસા કરી. ચિકાસૌ સેશનનો એક ભાગ કે જે કેન્ટૂકીમાં છે તે આજે જેક્સન પરચેઝ તરીકે ઓળખાય છે.

આબોહવા
ભૂગોળ
પશ્વિમ ટેનેસી
હુલામણા નામ